Kim Jong Un: Rusia are tot dreptul să riposteze „în legitimă apărare”, după ce Occidentul a permis Ucrainei să o atace
Liderul nord-coreean Kim Jong Un și ministrul rus al Apărării, Andrei Belousov, au discutat în Coreea de Nord despre modalitățile de a consolida mai mult legăturile militare dintre Phenian și Moscova, care s-au întărit de la invadarea Ucrainei de armata rusă. Acesta a declarat că utilizarea de către Ucraina a armelor cu rază lungă de acțiune este consecința unei intervenții militare directe din partea Statelor Unite, iar Moscova are dreptul să riposteze în legitimă apărare, a relatat sâmbătă agenția de presă de stat KCNA, citată de Reuters.